Document ID: /fineweb-2-swissfilter-quality_10-filterrobots/filtered/02685.jsonl.gz/8

Eveniment unic la grădina zoo din Zürich: s-a născut primul pui de vulpe Fennec
La grădina zoologică Walter din Zürich a avut loc un eveniment unic, s-a născut primul pui de vulpe din specia Fennec.
După cinci ani în care nu a mai fost adus pe lume niciun pui din această specie, cuplul de vulpi din rasa Fennec a reușit să dea naștere unui urmaș.
Reprezentații grădinii zoo sunt entuziasmați de noul membru al parcului și au distribuit mai multe fotografii pe conturile de socializare.
Din păcate nu este cunoscută data exactă în care a venit pe lume animalul.
“Am introdus în baza noastră de date, 17 mai ca fiind ziua nașterii. Din păcate nu este cunoscută cu exactitate data deoarece animalele se ascund în vizuină aproximativ patru săptămâni din momentul în care vin pe lume”, a explicat Fabian Klimmek, angajat al grădinii zoo.
Acesta este primul pui de Fennec de la grădina zoologică Walter. Perechea de vulpi din deșert se află în casa din savană încă din 2017 iar acest moment a fost mult așteptat de reprezentații parcului de animale.
“Masculul pe care l-am preluat de la o altă grădină zoologică a fost sterilizat. Este nevoie de ceva timp pentru ca animalul să se echilibreze hormonal și să devină fertil”, au explicat reprezentații de la Walter.
Adesea puii de fennec nu supraviețuiesc .
Este cunoscut faptul că vulpile fennec pot da naștere între unul și patru pui pe an. Partea tristă este că adesea primii pui ai unei perechi de vulpi din deșert nu supraviețuiesc deoarece părinții nu stiu cum să îi îngrijească.
Animalul proaspăt născut este ținut sub atenta supraveghere a reprezentanților grădinii zoo. Acesta face parte dintr-un program special de conservare a speciilor și este căutat un alt adăpost pentru el.
Nicoleta Aspritoiu
sursa foto: Wikipedia